Offentliggørelse af en ansøgning om en EU-ændring af produktspecifikationen for en betegnelse i vinsektoren i henhold til artikel 97, stk. 3, i Europa-Parlamentets og Rådets forordning (EU) nr. 1308/2013

(2021/C 313/08)

Denne offentliggørelse giver ret til at gøre indsigelse mod ansøgningen, jf. artikel 98 i Europa-Parlamentets og Rådets forordning (EU) nr. 1308/2013 (1), senest to måneder efter datoen for offentliggørelsen af denne meddelelse.

ANSØGNING OM EN EU-ÆNDRING AF PRODUKTSPECIFIKATIONEN

»SOAVE«

PDO-IT-A0472-AM04

Ansøgningsdato: 21. marts 2019

1. Ansøger og legitim interesse

Consorzio Tutela Vini Soave e Recioto di Soave

Associazione di produttori della DOP Soave

2. Afsnit i produktspecifikationen, som berøres af ændringen

☐ Produktets betegnelse

☐ Vinavlsproduktets kategori

☐ Tilknytning

☒ Restriktioner for afsætningen

3. Beskrivelse af og begrundelse for ændringen

Bestemmelser om aftapning inden for det afgrænsede geografiske område

Afsnit i produktspecifikationen, som berøres af ændringen

Artikel 5, stk. 1

Beskrivelse og begrundelse

Ændringen vedrører bestemmelsen om aftapning i det afgrænsede produktionsområde.

Med denne ændring sigter producenterne af »Soave« BOB-vin mod at afhjælpe en mangel i den oprindelige tekst til produktspecifikation, der blev godkendt i slutningen af 1968, et tidspunkt, hvor det var fastsat i de generelle regler om oprindelsesbetegnelser på nationalt plan eller EU-plan, at aftapning og emballering skulle finde sted i det afgrænsede område. Denne generelle regel blev indført efter EU-Domstolens dom af 16. maj 2000 i sag C-388/95.

Begrundelsen for ændringen er behovet for at bevare kvaliteten af »Soave« BOB-vine, garantere deres oprindelse og sikre, at kontrollen er effektiv og rettidig.

Det ser ud til, at transport og aftapning uden for produktionsområdet kan forringe kvaliteten af »Soave«-vinen, da den kan blive udsat for redoxreaktioner, pludselige temperaturændringer og mikrobiologisk kontaminering. Navnlig disse fænomener kan have en negativ indvirkning på de fysisk-kemiske egenskaber (det totale minimumssyreindhold, indholdet af sukkerfrit ekstrakt osv.) og de organoleptiske egenskaber (farve, aroma og smag).

Disse risici øges, jo længere afstand vinen transporteres over. Aftapning i oprindelsesområdet bidrager imidlertid til at bevare produktets egenskaber og kvalitet, da vinene ikke forsendes overhovedet eller kun transporteres over korte afstande.

Disse aspekter samt den erfaring og omfattende teknisk-videnskabelige viden om de særlige egenskaber ved vinene, som producenterne af vine med oprindelsesbetegnelsen »Soave« har erhvervet gennem årene, gør det muligt at afslutte aftapningen i oprindelsesområdet med de bedst mulige teknologiske sikkerhedsforanstaltninger med henblik på at bevare alle de fysiske, kemiske og organoleptiske egenskaber ved de vine, der er omfattet af produktspecifikationen.

Et andet formål med aftapningen i produktionsområdet er at sikre, at det kompetente organ kan udføre sine kontrolopgaver så effektivt og omkostningseffektivt som muligt. Disse krav kan ikke opfyldes i samme omfang uden for produktionsområdet.

Det kontrolorgan, der foretager den årlige kontrol af overholdelsen af bestemmelserne i produktspecifikationen, kan meget hurtigt planlægge kontrolbesøgene hos alle de virksomheder, der opererer i produktionsområdet, på det tidspunkt, hvor »Soave«-vinen aftappes, i overensstemmelse med den respektive kontrolplan.

Målet er systematisk at sikre, at kun sendinger af »Soave«-vin, for hvilke det først er blevet attesteret, at de har gennemgået kontrolorganets fysisk-kemiske og organoleptiske undersøgelser med et godt resultat, kan aftappes. Dette gør det muligt at opnå bedre resultater med hensyn til kontrollens effektivitet med begrænsede omkostninger for producenterne med henblik på at give forbrugerne størst mulig sikkerhed for vinens ægthed.

Ændringen berører afsnit 1.9 i enhedsdokumentet.

ENHEDSDOKUMENT

1. Produktets betegnelse

Soave

2. Type geografisk betegnelse

BOB — Beskyttet oprindelsesbetegnelse

3. Kategorier af vinavlsprodukter

1. Vin

5. Mousserende kvalitetsvin

4. Beskrivelse af vinen/vinene

»Soave« (herunder »Soave Classico« og »Soave Colli Scaligeri«)

farve: strågul, undertiden grønlig farve

aroma: karakteristisk med en intens og delikat aroma

smag: tør, middel fylde og harmonisk, let bitter

minimalt totalt alkoholindhold udtrykt i volumen: 10,5 % vol. for »Soave« og 11,0 % vol. for »Soave Classico« og for »Soave Colli Scaligeri«

minmalt indhold af sukkerfrit ekstrakt: 15,0 g/l for »Soave« og 16,0 g/l for »Soave Classico« og for »Soave Colli Scaligeri«

Alle analytiske parametre, der ikke fremgår af nedenstående tabel, er i overensstemmelse med de begrænsninger, der er fastsat i national lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,5 gram pr. liter udtrykt i vinsyre Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

»Soave spumante« (herunder »Soave spumante Classico« og »Soave spumante Colli Scaligeri«)

bobledannelse: fin og langvarig

farve: strågul, undertiden lys grønlig

aroma: karakteristisk med en intens og delikat aroma

smag: middel fylde, harmonisk, let bitter for typerne »extra brut« og »brut« samt »extra dry« eller »dry«

minimalt totalt alkoholindhold udtrykt i volumen: 11 % vol.

minimalt indhold af sukkerfrit ekstrakt: 15,0 g/l

Alle analytiske parametre, der ikke fremgår af nedenstående tabel, er i overensstemmelse med de begrænsninger, der er fastsat i national lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 5,0 gram pr. liter udtrykt i vinsyre Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

5. Vinfremstillingsmetoder

a. Særlige ønologiske fremgangsmåder

Italiensk metode til fremstilling af mousserende vin (autoklave) eller klassisk metode

Særlig ønologisk fremgangsmåde:

Naturlig eftergæring i autoklaver ved hjælp af Charmat- eller Martinotti-metoden eller den klassiske metode (sekundær gæring på flaske) i overensstemmelse med de gældende regler for fremstilling af mousserende vin.

b. Maksimale udbytter

Soave, herunder Soave spumante

15 000 kg druer pr. hektar

Soave Classico, herunder spumante, »Soave Colli Scaligeri«, herunder spumante

14 000 kg druer pr. hektar

6. Afgrænset geografisk område

A –– De druer, der anvendes til fremstilling af vine med den kontrollerede oprindelsesbetegnelse »Soave«, skal være dyrket i det område, der helt eller delvis omfatter kommunerne Soave, Monteforte d’Alpone, San Martino Buon Albergo, Mezzane di Sotto, Roncà, Montecchia di Crosara, San Giovanni Ilarione, San Bonifacio, Cazzano di Tramigna, Colognola ai Colli, Caldiero, Illasi og Lavagno i provinsen Verona. Dette område er afgrænset som følger: Mod syd strækker afgrænsningen sig på den vestlige side fra bebyggelsen San Martino Buon Albergo og følger hovedvej 11 til S. Pietro. Derefter strækker den sig mod syd langs vejen til Caldiero og følger derfra randen af Rocca- og Gazzo-højdedragene over højde 40, indtil det igen mødes med hovedvej 11 og følger kommunevejen, der krydser jernbanen Milano-Venezie via en vejoverføring. Derfra følger afgrænsningen hovedvej 11 frem til broen over Alpone-floden nær sukkerfabrikken San Bonifacio, hvorfra den følger vejen gennem San Lorenzo, indtil den krydser Serenissima-motorvejen, som igen afgrænser San Bonifacio kommunes område indtil grænsen til provinsen Vicenza. Afgrænsningen falder sammen med grænsen til provinsen Vicenza i kommunerne Monteforte, Roncà og San Giovanni Ilarione indtil den vej, der krydser provinsgrænsen syd for Monte Madarosa. Den følger derefter denne vej i retning af San Giovanni Ilarione og går gennem Deruti, Lovati, Paludi og Rossetti indtil ovennævnte bebyggelse. Derfra følger den vejen gennem Cereghi, Fornace og Tessari langs højdekurve 250, løber langs Vaio Muni til Soejo og fortsætter derefter til det punkt, hvor kommunerne Tregnago, San Giovanni Ilarione og Cazzano mødes. Fra dette tidspunkt følger afgrænsningen kommunen Cazzanos grænse helt til Soraighe. Derfra følger den den vej, der løber neden for M. Bastias skråninger, først mod nord og derefter mod øst neden for C. Andreani. Derfra følger den vejen gennem Montecchia di Crosara og mødes med floden Albo. Efter at være blevet forenet med vejen fra Tolotti drejer den mod syd langs højdekurve 300, som forløber neden for C. Brustoloni, og forenes med den vej, der fører til Dami langs højdekurve 326. Derfra mødes grænserne mellem Soave, Cazzano og Montecchia i højde 418, hvorfra afgrænsningen følger grænsen mellem Cazzano og Montecchia mod nord, indtil den efter 100 meter krydser en grusvej, langs hvilken den fortsætter mod vest til C. Fontana Fora. Den følger derefter grusvejen mod syd indtil Pissolo di Sopra og derefter vejen gennem Faella og derefter mod øst for igen at nå til Pissolo di Sotto. Den følger derefter grusvejen mod syd indtil Pissolo di Sopra og fortsætter i retning mod Pissolo di Sotto, indtil den passerer bebyggelsen. Den fortsætter gennem Chiavica og følger derefter den vej, der går fra Cazzano til Canova. Den når frem til bebyggelsen Canova og fortsætter umiddelbart efter mod vest fra 84 til 73 meters højde, fortsætter til efter Il Pissolo og når frem til Cantina Sociale (se nærmere i A1*). Derfra følger afgrænsningen Via Monti og fortsætter til Cazzano. På vejen bøjer den i centrum af Cazzano (100 meters højde) mod vest indtil T. Tramigna og går derefter i sydlig retning indtil broen på vejen til Illasi. Den følger denne vej mod vest indtil S. Colombano-korsvejen, som den følger helt til kapellet (135 meters højde). Den fortsætter mod syd (se nærmere i A2*) indtil Grisi og derefter mod østsydøst gennem Case Val dell’Oco og fortsætter til Cereolo di Sopra. Den følger vejen mod Cereolo di Sotto og derefter vejen mod vest og den vej, der mod sydvest går til Bocca Scaluce, og følger først grusvejen mod nord og derefter den vej, som efter Pistoza munder ud i vejen til Illasi. Den følger vejen et lille stykke mod vest (ca. 100 meter) og følger derefter den grusvej, som løber langs med C.Troni mod nord og derefter, stadig mod vest, den vej, der mødes med vejen til Illasi. Den følger denne vej ca. 250 meter mod syd og dernæst, mod vest, den vej, der løber syd for Mormontea, næsten indtil kilometersten 16 på vejen til Illasi. Den følger denne vej i sydvestlig retning og følger floden Illasi et lille stykke. Den krydser floden og fortsætter gennem Valnogara og derefter langs Via Montecurto, først mod vest indtil skæringspunktet med Via Cara, og skærer derefter, via en imaginær linje mod vestsydvest (se nærmere i A3*), kommunegrænsen til Illasi ved Montecurto di Sopra. Den følger så denne grænse mod nord indtil tæt på højde 92 på vejen til Lione. Den følger denne vej mod nord gennem Lione til efter C. Spiazzi, hvorefter den fra Leon S. Marco følger den vej, der mod nordøst når frem til C. Santis i højde 135. Derfra følger den vejen til Fratta ca. 300 meter mod vest og derefter mod nord gennem Fratta og mod vest til Mezzane di Sotto. Den følger så vejen mod syd, der løber langs kanten af Casoni, Turano og Val di Mezzo og når højde 73 ved Villa Alberti. Derefter følger den vejen i sydvestlig retning helt til Barco di Sopra og fortsætter så først mod vest og derefter mod nordvest, indtil den skærer vejen til S. Briccio. Den følger den i nordøstlig retning til Casetta og følger derefter den ubefæstede vej mod vest til den vej, der går lidt syd for S. Rocco og Ca’ Brusà, og så mod syd ad den vej, som efter at have passeret Arcandole når frem til San Martino Buon Albergo, hvorfra afgrænsningen begyndte.

B –– De druer, der anvendes til fremstilling af »Soave Classico«-vin, skal være dyrket i det område, der er godkendt ved ministerielt dekret af 23. oktober 1931 (Gazzetta Ufficiale nr. 289 af 16. december 1931), og som delvist omfatter kommunerne Soave og Monteforte d’Alpone. Dette område er afgrænset som følger: Fra Porta Verona i Soave følger afgrænsningen Soave-Monteforte-vejen til landsbyen San Lorenzo i Soave-distriktet. Derfra drejer den mod nord langs Monte Tondos skråninger, indtil den mødes med grænsen mellem kommunerne Soave og Monteforte. Derefter følger den Monte Zoppegas skråninger, herunder bebyggelsen Monteforte d’Alpone, i denne rækkefølge: Via Zoppega, Via Novella, Via San Carlo og Via 27 Aprile. Den krydser så Alpone-floden og støder igen til Via Alpone. Den fortsætter mod nord og følger endelig Via Roma og kommer således til at omfatte Monticello-området (se nærmere i B1*). Den skærer Via Santa Croce og følger en nordvestlig retning og kommer således til at omfatte Cantina Sociale di Monteforte. Den følger Via XX Settembre i en sydlig retning og fortsætter så til efter Alpone-floden. Den følger Via della Fontana, der først løber mod vest, dernæst mod syd, så mod vest og endelig mod nord, og følger derefter Monte Riondos skråninger (se nærmere i B2*). Den følger Via Monte Riondo ca. 530 meter og drejer så mod nord, hvorved de alluviale aflejringer i Torrente Ponsara udelukkes. Den fortsætter derefter i østlig retning og mødes med grænsen til matrikelblad 13 i kommunen Monte Forte d’Alpone, som følger Via Cervia ca. 110 meter. Den omfatter landsbyen Casotti (se nærmere i B3*) og støder derefter til Monteforte-Brognoligo-vejen. Den følger denne vej mod nord indtil Torrente Carbonare-floden og (se nærmere i B4*) mod vest langs Monte Grandes skråninger. Den går derefter i østlig retning på venstre side af Carbonare-dalen og kommer således til at omfatte Brognoligo, landsbyerne Valle og Mezzavilla og bebyggelsen Costalunga (se nærmere i B5*). Her går afgrænsningen i nordlig retning og følger kommunevejen i Sorte indtil skæringspunktet mellem Roggia Viennega og Alpone-floden. Den følger så Monteforte-områdets nordlige grænse indtil grænsen til Soave kommune ved Moscatello. Den følger denne grænse og når Valle Crivellara på det punkt, hvor Soaves grænse danner en vinkel. Derfra fjerner afgrænsningslinjen sig fra grænsen, løber mod vest og når højde 331 ved Villa Visco. Derefter følger den et stykke af den grusvej, der går fra Monte Campano, passerer højde 250 og mødes kort efter, i Casa Nui, med den sekundære gren af Anguane (se nærmere i B6*), som så fortsætter helt til provinsvejen Soave-Cazzano. Den følger provinsvejen mod syd indtil de sidste huse i Battocchi. Derfra går den mod øst langs den kommunale grusvej, der går gennem La Carcera, indtil den lige efter højde 54 krydser provinsvejen Soave-Castelcerino. Derefter går den i sydlig retning via den kommunale grusvej mellem Monte Foscarino og Monte Cèrcene til skæringspunktet med provinsvejen Soave-Castelcerino. Den drejer skråt mod sydvest og kommer således til at omfatte bebyggelsen Borgata Bassano og når frem til den kanaliserede flod Tramigna. Den følger den sydpå helt til provinsvejen Soave-Borgo San Matteo, drejer mod vest langs Soaves sydlige mure og når til Porta di Verona, hvor Classica-området begynder.

C — De druer, der anvendes til fremstilling af »Soave«-vine med den supplerende betegnelse for underområdet »Colli Scaligeri«, skal være dyrket i det afgrænsede område. Dette område er afgrænset som følger: Med udgangspunkt i det vestlige område (San Martino Buon Albergo) løber afgrænsningen fra Marcellise i San Rocco ind i området Bosco della Fratta og fortsætter til Fenilon. Derfra følger afgrænsningen den vej, der markerer skillelinjen mellem sletten og højdedragene, til Palù og fortsætter derefter til Casette i retning af San Giacomo. Derfra følger den randen af de ovenfor beliggende højdedrag og følger provinsvejen i retning af Monticelli i Lavagno kommune. Den løber gennem Fontana og fortsætter til San Pietro (Lavagno). Den følger den vej, der danner grænsen mellem sletten og højdedragene, og fortsætter gennem Villa Alberti, idet den passerer Boschetto og Turano, indtil den skærer Progno di Mezzane i højde 92, følger den mod nord, indtil den skærer Via Leon, som løber mod øst og derefter mod syd i retning af C. Spiazzi, og følger den derefter gennem Squarzego, Montecurto di Sopra, Canova og Casoti. Derfra fortsætter den mod øst til Calle i Illasi kommune, mod syd ad provinsvejen til kirken San Zeno og derefter mod øst til Ceriani. Derfra fortsætter den til Villa og følger den vej, der danner skillelinje mellem højdedragene og sletten i nærheden af Naronchi. Den løber derefter mod syd gennem San Pietro og følger vejen indtil Pontesello og Caneva mod nord indtil Orgnano. Fra Orgnano løber den mod nordøst og følger bakkens profil og når frem til San Vittore. Derfra fører vejen mod nord gennem Molini, indtil den når kommunen Cazzano di Tramigna i Cantina Sociale, idet den passerer gennem Fenil del Monte. Den fortsætter via Molini (gennem Cazzano di Tramigna), og før den skærer Via Siro Conti, drejer den i sydsydøstlig retning gennem Chiavica til efter Canova, indtil den når til Soave kommune i Costeggiola. Den følger en nordøstlig retning langs grænsen til Soave Classico gennem Casa Nui, Villa Visco og Valle Crivellara og fortsætter derefter mod øst, idet den hele tiden følger det klassiske område gennem Meggiano og Ca’ Vecchie. Afgrænsningen løber derefter mod nord gennem Motti i kommunen Montecchia di Crosara og gennem Castello, idet den passerer gennem centrum af Montecchia og via Biondari til Lauri. Derfra krydser vejen provinsvejen til basaltstenbruddet og løber derefter mod syd i retning af Danesi di Sotto, Casarotti og Dal Cero. Den krydser grænsen til kommunen Roncà mod øst og går gennem Prandi til bebyggelsen Roncà (se nærmere i C1 og C2). Derfra løber den i retning af Vittori og, mod syd, Momello og Binello, indtil den når Calderina ved grænsen til kommunen Gambellara. Afgrænsningen følger grænsen til provinsen Vicenza med kommunerne Monteforte, Roncà og San Giovanni Ilarione til den vej, der krydser provinsgrænsen syd for Monte Madarosa. Den følger derefter denne vej i retning af San Giovanni Ilarione og går gennem Deruti, Lovati, Paludi og Rossetti indtil ovennævnte bebyggelse. Derfra følger den vejen gennem Cereghi, Fornace og Tessari i 250 meters højde, løber langs Vaio Muni til Soejo og fortsætter derefter til det punkt, hvor kommunerne Tregnago, San Giovanni Ilarione og Cazzano mødes. Fra dette tidspunkt følger afgrænsningen kommunen Cazzanos grænse helt til Soraighe. Derfra følger den den vej, der løber neden for M. Bastias skråninger, først mod nord og derefter mod øst neden for C. Andreani. Derfra følger den vejen gennem Montecchia di Crosara og mødes med floden Albo. Efter at være blevet forenet med vejen fra Tolotti drejer den mod syd langs højdekurve 300, som forløber neden for C. Brustoloni, og forenes med den vej, der fører til Dami langs højdekurve 326. Derfra mødes grænserne mellem Soave, Cazzano og Montecchia i højde 418, hvorfra afgrænsningen følger grænsen mellem Cazzano og Montecchia mod nord, indtil den efter 100 meter krydser en grusvej, langs hvilken den fortsætter mod vest helt til C. Fontana Fora. Den følger derefter grusvejen mod syd indtil Pissolo di Sopra og fortsætter i retning mod Pissolo di Sotto, indtil den passerer bebyggelsen. Den fortsætter gennem Chiavica og følger derefter den vej, der går fra Canova til Cazzano di Tramigna. Den når frem til centrum af Cazzano (højde 100), bøjer mod vest indtil T. Tramigna og fortsætter så i sydlig retning til broen på vejen til Illasi. Den følger denne vej mod vest indtil S. Colombano-korsvejen, som den følger helt til kapellet (højde 135). Den fortsætter mod syd (se nærmere i A2*) indtil Grisi og derefter mod østsydøst gennem Case Val dell’Oco og fortsætter til Cereolo di Sopra. Den følger vejen mod Cereolo di Sotto og derefter den vej, der mod vest går til Bocca Scaluce, og følger først grusvejen mod nord og derefter den vej, som efter Pistoza munder ud i vejen til Illasi. Den følger vejen et lille stykke mod vest (ca. 100 meter) og følger derefter den grusvej, som løber langs med C.Troni mod nord og derefter, stadig mod vest, den vej, der mødes med vejen til Illasi. Den følger denne vej ca. 250 meter mod syd og dernæst, mod vest, den vej, der løber syd for Mormontea, næsten indtil kilometersten 16 på vejen til Illasi. Den følger denne vej i sydvestlig retning og følger floden Illasi et lille stykke. Den krydser floden og fortsætter ad vejen til i Guerri, hvorfra den mod vest følger en imaginær linje fra Montecurto di Sopra til i Guerri (se nærmere i A3*), og ved at følge denne linje krydser den kommunegrænsen til Illasi ved Montecurto di Sopra. Den følger så denne grænse mod nord indtil tæt på højde 92 på vejen til Lione. Den følger denne vej mod nord gennem Lione til efter C. Spiazzi, hvorefter den ved Leon S. Marco følger den vej, der mod nordøst går til C. Santis i højde 135. Derfra følger den vejen til Fratta ca. 300 meter mod vest og derefter mod nord gennem Fratta og mod vest til Mezzane di Sotto. Den følger så vejen mod syd, der løber langs kanten af Casoni, Turano og Val di Mezzo og når højde 73 ved Villa Alberti. Derefter følger den vejen i sydvestlig retning helt til Barco di Sopra og fortsætter så først mod vest og derefter mod nordvest, indtil den skærer vejen til S. Briccio. Den følger den i nordøstlig retning indtil Casetta og følger derefter grusvejen mod vest til den vej, der går til S. Rocco. Dette område omfatter også højdedragene Monte Rocca og Monte Gazzo i Caldiero kommune og i Monte Bisson kommune i Soave, der er afgrænset som følger: Afgrænsningen »Monte Gazzo« — »Monte Rocca« — Caldiero kommune. Fra hovedvej 11 til Padana ved de termiske bade i Giunone er afgrænsningen sammenfaldende med den vej, der fører til de termiske bade langs randen af Monte Gazzos skråninger indtil højde 53. Derfra drejer den til venstre og følger profilen af det bakkedrag, der danner Monte Roccas grænse, indtil den mødes med kommunevejen. Den drejer til venstre hen imod midten af Caldiero helt ind til torvet. Derefter fortsætter den til højre, indtil den forenes med Zecconelli- kommunevejen til venstre, hvorefter den næsten straks efter fortsætter mod nord langs højdekurven, indtil den møder jernbanen. Herfra følger den jernbanen og fortsætter mod øst indtil begyndelsen af afgrænsningen. Afgrænsning af »Monte Bisson« — Soave kommune. Fra hovedstaden i Fornello fortsætter den med uret mod nord langs Bisson-kommunevejen, indtil den krydser den vej, der fører til bebyggelsen San Vittore. Den fortsætter mod højre langs bakkedragets profil mod syd til højde 42, indtil gården Bisson, og forsætter videre herfra, stadig i højde 42, mod vest til kommunevejen, der fører til Fornello i kommunen Colognola ai Colli.

7. Druesort(er)

Chardonnay B.

Garganega B.

Trebbiano di Soave B. — Trebbiano

8. Tilknytning til det geografiske område

Soave BOB — for alle kategorier (vin og kvalitetsvin)

Oplysninger om det geografiske område

Naturlige faktorer, der har relevans for tilknytningen

Produktionsområdet for Soave DOC-vine ligger i den vestlige centrale del af Monti Lessini-regionen tæt på Po-dalen. Den tufholdige jordbund af basalt af vulkansk oprindelse består hovedsagelig af substrater af nedbrudte basaltholdige bjergarter, hvorved der er blevet dannet lerjord af en typisk mørk farve med lavt alkalisk indhold og rigt på mineralske stoffer, med god dræning og samtidig god vandoplagrende evne hele året igennem. Jordbundens mineralske karakter fremmer gæringen af most fremstillet af druer fra Garganega og Trebbiano di Soave.

Klimamæssigt er Soave-området begunstiget af et mildt og tempereret klima med årlige nedbørsmængder på mellem 700 og 1 000 mm, som hovedsagelig falder i foråret og efteråret. Klimaet er typisk tempereret og fugtigt med varme somre.

Den højde, vindyrkningsarealerne ligger i, varierer fra 35 m over havets overflade i området ved foden af højdedragene til 380 m over havets overflade på de højest beliggende højdedrag med varierende hældninger og en eksponering hovedsagelig mod øst, syd og vest.

Historiske og menneskelige faktorer, der har relevans for tilknytningen

Allerede i romertiden var Soave-området et »pagus«, dvs. et afgrænset vindyrkningsområde, der var kendt for sin gode beliggenhed og intensive dyrkning. Dets druer blev anvendt til fremstilling af særlige vine kaldet »acinatici« ved hjælp af en traditionel metode med let tørring af druerne. Dette var nævnt i nogle breve fra den gotiske konge Theodoriks tid (503 e.Kr.), hvori det blev anbefalet, at de veronesiske producenter skulle udsøge disse »meget bløde og velsmagende« vine til kongens bord, og at de ikke måtte glemme den vin, der var fremstillet af hvide druer, der »skinner som en mælkedrik og er helt rene... jovialt ærlige og utroligt bløde i smagen«. I optegnelser fra 680 e.Kr. nævnes anvendelsen af veronesiske espalierer, der er en traditionel vinopbindingsmetode, som er blevet anvendt i området, og bliver det endnu i dag.

Stigningen i produktionen af »Soave«-vine og deres renommé førte i 1924 til den første foranstaltning til beskyttelse af og forsvar for typiske vine. Dette blev efterfulgt af oprettelsen af Consorzio per la difesa del Vino Tipico Soave (konsortium til forsvar for typisk »Soave«-vin). I 1931 anerkendte den italienske minister det første afgrænsede område til produktion af »Vino Típico Soave« (typisk »Soave«-vin). Den beskyttede oprindelsesbetegnelse (BOB) blev anerkendt i 1968.

Vinavlerne har i århundreder anset veronesiske espalierer for at være det ideelle vinopbindingssystem. Ud over at være et karakteristisk træk ved landskabet er dette dyrkningssystem også afgørende for vinenes kvalitet og kontinuiteten i deres produktion.

I de senere år har udviklingen i dette vinopbindingssystem ført til ændringer i en række parametre med henblik på de ønologiske mål, der forfølges: Vinavlerne er gået fra espalierer med en afstand på 4,5-5 m mellem rækkerne og et dække på 0,8-1,5 m på rækkerne (hvor afstanden mellem rækkerne typisk var fuldstændig dækket af vegetation) til espalierer med kortere beplantningsafstande og vinstokke, der beskæres meget kortere og med et meget lavere antal knopper pr. plante.

De veronesiske espalierbaserede vinopbindingssystemer gør det således muligt at opnå druer med optimal modenhed og sundhed.

Ud over dette traditionelle espalierbaserede vinopbindingssystem findes der også væg- eller espaliermetoder, navnlig i sletteområder, hvor det er lettere at anvende mekaniske hjælpe midler på vinstokkene i forbindelse med beskæring og høst.

Da det er vanskeligt at mekanisere processerne på stejle skråninger, foretages den generelt sene høst hovedsagelig manuelt i bakket eller bjergrigt terræn.

Soave-området producerer for øjeblikket et betydeligt antal fremragende vine, som hvert år tildeles priser af de vigtigste internationale guider i sektoren. Det modtager også præmier for fremragende kvalitet og regelmæssigt priser i forbindelse med de vigtigste konkurrencer inden for vinfremstilling over alt i verden.

Soave BOB — Kategorien vin

Årsagssammenhæng mellem kvalitet, produktets egenskaber og det geografiske miljø og de naturlige og menneskelige faktorer.

»Soave« BOB-vin, herunder varianter med angivelserne »Classico« og »Colli Scaligeri«, har en strågul farve, der af og til har grønlige nuancer, med en intens, behagelig aroma og en rig smag med et afbalanceret syreindhold. Mere specifikt er der markante antydninger af mandler og hvide blomster, eksotiske frugter, citrusfrugter og krydderier.

Højdedragene i Verona-området udgør et ideelt miljø for produkter med oprindelsesbetegnelsen Soave BOB og produkter med angivelserne »Classico« og »Colli Scaligeri«. Den kalkholdige og vulkanske jordbund er rig på næringsstoffer, og de kølige luftstrømme, der kommer ned fra Monti Lessini, gør det muligt at opnå optimal modning, samtidig med at druernes syreindhold bevares for hvidvines vedkommende. Den traditionelle espalierbaserede opbindingsmetode, vinavlernes tekniske ekspertise, den århundredlange tradition og investeringer i moderne teknologi bidrager alle til fremstillingen af vine med stor kompleksitet af aroma og en righoldig smag med et mellemhøjt til højt sukkerindhold og et velafbalanceret syreindhold.

Mere specifikt er vin med den oprindelsesbetegnelsen »Soave« BOB med angivelsen »Classico« den vin, der bygger på den ældste tradition i området, og som har mineralske organoleptiske egenskaber, en fuldstændig og velafrundet smag med mindre udprægede noter af vegetabilske, olfaktoriske- og retroolfaktoriske noter.

Soave BOB — Kategorien mousserende kvalitetsvin

Årsagssammenhæng mellem kvalitet, produktets egenskaber og det geografiske miljø og de naturlige og menneskelige faktorer.

Mousserende »Soave« BOB-vine og vine med angivelserne »Classico« og »Colli Scaligeri« har fint og vedvarende skum. De er strågule og har nogle gange lysegrønne nuancer med en delikat aroma og smagsmæssigt en behagelig balance mellem ekstrakter og sukker. Sukkerindholdet varierer fra »extra brut« til »dry«.

Det tempererede klima og udsvingene mellem dag- og nattemperaturer, der er typiske for Soave-området, er afgørende for fremstillingen af et betydeligt antal aromatiske prækursorer, som forbedrer de organoleptiske egenskaber og typiske noter ved de forskellige vinstokke, der udgør druesorterne for »Soave« BOB.

Den mousserende vin er også behagelig frisk med sprød syre og en behagelig smag af ekstrakter og sukker. Druerne høstes tidligere end dem, der er bestemt til fremstilling af den ikkemousserende udgave af »Soave« BOB-vin, for at sikre, at syreindholdet er tilstrækkelig højt. Syreindholdet sikres også ved jordens lave PH-værdi og de temperaturudsving, der er typiske for området.

9. Andre specifikke betingelser (emballering, mærkning, andre krav)

Soave BOB

Retsgrundlag:

EU-lovgivning

Type yderligere betingelse:

Undtagelse vedrørende produktion i det afgrænsede geografiske område

Beskrivelse af betingelsen:

I henhold til artikel 5, stk. 1, litra b), i Kommissionens delegerede forordning (EU) 2019/33 kan vinen fremstilles i provinsen Verona og i kommunerne Gambellara og Montebello i provinsen Vicenza.

Soave BOB

Retsgrundlag:

National lovgivning

Type supplerende betingelse:

Aftapning inden for det afgrænsede geografiske område

Beskrivelse af betingelsen:

Årsagen til aftapningen i det afgrænsede produktionsområde er nødvendigheden af at bevare kvaliteten af »Soave« BOB-vine, garantere deres oprindelse og sikre, at der rettidigt kan gennemføres effektive og omkostningseffektive kontroller.

Det ser ud til, at transport og aftapning uden for produktionsområdet kan forringe kvaliteten af »Soave«-vinen, da den kan blive udsat for redoxreaktioner, pludselige temperaturændringer og mikrobiologisk kontaminering, hvilket kan have en negativ indvirkning på de fysisk-kemiske egenskaber (det totale minimumssyreindhold, minimumsindholdet af sukkerfrit ekstrakt osv.) og organoleptiske egenskaber (farve, aroma og smag).

Disse risici øges, jo længere afstand vinen transporteres over.

Aftapning i oprindelsesområdet bidrager imidlertid til at bevare produktets egenskaber og kvalitet, da vinene ikke forsendes overhovedet eller kun transporteres over korte afstande.

Disse aspekter samt den erfaring og omfattende teknisk-videnskabelige viden om de særlige egenskaber ved vinene, som producenterne af vine med oprindelsesbetegnelsen »Soave« har erhvervet gennem årene, gør det muligt at afslutte aftapningen i oprindelsesområdet med de bedst mulige teknologiske sikkerhedsforanstaltninger med henblik på at bevare alle de fysiske, kemiske og organoleptiske egenskaber ved de vine, der er omfattet af produktspecifikationen.

Et andet formål med aftapningen i produktionsområdet er at sikre, at det kompetente organ kan udføre sine kontrolopgaver så effektivt og omkostningseffektivt som muligt. Disse krav kan ikke opfyldes i samme omfang uden for produktionsområdet.

Kontrolorganet kan meget hurtigt planlægge kontrolbesøgene hos alle de virksomheder, der opererer i produktionsområdet, på det tidspunkt hvor »Soave«-vinen aftappes, i overensstemmelse med den respektive kontrolplan.

Målet er systematisk at sikre, at kun sendinger af »Soave« BOB-vin kan aftappes. Dette gør det muligt at opnå bedre resultater med hensyn til kontrollens effektivitet med begrænsede omkostninger for producenterne med henblik på at give forbrugerne størst mulig sikkerhed for vinens ægthed.

I overensstemmelse med gældende national lovgivning og for at beskytte allerede eksisterende rettigheder kan aftapningsvirksomheder desuden ansøge om dispensation til fortsat aftapning i deres lokaler uden for det afgrænsede område, forudsat at de indgiver den relevante ansøgning til ministeriet for landbrug, fødevarer og skovbrug og fremlægger dokumentation for, at de har aftappet »Soave« BOB-vine i mindst to af de fem år, der går forud for ikrafttrædelsen af ændringen, der gik ud på, at aftapningen skal finde sted i området (der kræves ikke en uafbrudt periode).

Soave BOB — Henvisning til supplerende geografiske betegnelser

Retsgrundlag:

EU-lovgivning

Type yderligere betingelse:

Supplerende bestemmelser vedrørende mærkning

Beskrivelse af betingelsen:

Det er i forbindelse med betegnelsen for og præsentationen af vinene »Soave«, »Soave« Classico og »Soave« Colli Scaligeri tilladt at henvise til følgende supplerende geografiske betegnelser:

1. Brognoligo

2. Broia

3. Ca’ del vento

4. Campagnola

5. Carbonare

6. Casarsa

7. Castelcerino

8. Castellaro

9. Colombara

10. Corte del Durlo

11. Costalta

12. Costalunga

13. Coste

14. Costeggiola

15. Croce

16. Duello

17. Fittà

18. Froscà

19. Foscarino

20. Menini

21. Monte di Colognola

22. Monte Grande

23. Paradiso

24. Pigno

25. Ponsara

26. Pressoni

27. Roncà –– Monte Calvarina

28. Rugate

29. Sengialta

30. Tenda

31. Tremenalto

32. Volpare

33. Zoppega

Link til produktspecifikationen

https://www.politicheagricole.it/flex/cm/pages/ServeBLOB.php/L/IT/IDPagina/16389

(1) EUT L 347 af 20.12.2013, s. 671.